
Grozījumi Ukrainas civiliedzīvotāju atbalsta likumā
Izdarīt Ukrainas civiliedzīvotāju atbalsta likumā (Latvijas Vēstnesis, 2022, 45.A, 50.A, 60.A, 70.A, 78.A, 95., 101.A, 101.B, 120., 120.A, 137.A, 185.A, 197., 240.A nr.) šādus grozījumus:
1. Izslēgt 13.1 panta pirmās daļas piekto teikumu.
2. Papildināt 13.1 pantu ar 1.1 un 1.2 daļu šādā redakcijā:
"(11) Ukrainas civiliedzīvotājs 2022./2023. mācību gadā var nekārtot attiecīgajā izglītības pakāpē noteiktos valsts pārbaudes darbus. Šādā gadījumā Ukrainas civiliedzīvotājs 2022./2023. mācību gadā par attiecīgās pakāpes vispārējās izglītības programmas apguvi saņem liecību un 12. klasē ir tiesīgs atkārtoti apgūt visus izglītības programmas mācību priekšmetu un stundu plānā ietvertos mācību priekšmetu kursus.
(12) Ukrainas civiliedzīvotājs, kurš 2022./2023. mācību gadā nav ieguvis vērtējumu kādā no valsts pārbaudes darbiem, 2022./2023. mācību gadā par attiecīgās pakāpes vispārējās izglītības programmas apguvi saņem liecību un 12. klasē ir tiesīgs atkārtoti apgūt visus izglītības programmas mācību priekšmetu un stundu plānā ietvertos mācību priekšmetu kursus."
3. Izslēgt 13.1 panta trešās daļas trešo teikumu.
4. Papildināt 13.1 pantu ar 3.1 daļu šādā redakcijā:
"(31) Ukrainas civiliedzīvotājs 2022./2023. mācību gadā kārto profesionālās kvalifikācijas eksāmenu atbilstoši valsts profesionālās vidējās izglītības standarta prasībām, bet var nekārtot citus valsts profesionālās vidējās izglītības standartā noteiktos valsts noslēguma pārbaudījumus. Šādā gadījumā Ukrainas civiliedzīvotājs ir tiesīgs turpināt apgūt profesionālās vidējās izglītības programmas vispārējās izglītības saturu."
5. Izslēgt 13.1 panta 6.1 daļu.
Likums stājas spēkā nākamajā dienā pēc tā izsludināšanas.

